Medicul forțat să facă două ore în plus pe drum din cauza autorităților.
Autoritățile au închis complet o comună din Timișoara, intrată în carantină. Ruta ocolitoare le complică viețile oamenilor din comunele vecine. Un medic face 2 ore în plus până la cabinet și înapoi acasă. 8 comune din judeţul Timiş au intrat în carantină.
După ce au băgat în carantină comuna Moșnița, autoritățile din Timiș au închis până și drumul principal, care pentru mulți oameni era o scurtătură către Timișoara.În zonele învecinate sunt peste 100 de angajați și antreprenori care foloseau zilnic ruta asta, fără să-i punem la socoteală pe cei care mergeau la cumpărături. Un medic de familie care locuiește lângă Moșnița ne-a povestit cât de greu îi este să ajungă acum la cabinet.Maria Zarici, medic de familie: "Astăzi am venit cu cineva, cu o cunoştinţă. În Moşniţa am fost opriţi, şi ni s-a spus că nici să tranzităm Moşniţa nu se poate, ci doar pe ruta ocolitoare. Asta înseamnă 60 de kilometri dus, 60 de kilometri întors. Şi repet, uneori şi de două ori pe zi trebuie să fac acest drum. Le-am spus: sunt medic de familie, am un servici la care nu pot să renunţ, sau să lucrez de acasă şi mi s-a spus că nu, numai pe ruta ocolitoare. Nici cu adeverinţa în mână, mi s-a spus că nu există altă soluţie.".